डा. गुप्ता दी लोक-सेवा दो चाल्ली दी ही। इक ओ जेह्‌ड़ी समाजी ते होरनें कन्ने रलियै ए करदे है ते दूई जेह्‌ड़ी निजी तौरो पर करदे हे। ए दरअसल दो बक्क-बक्ख शीशे न जिन्दे चा डा. गुप्ता दा व्यक्तित्व साफ-साफ झलकदा ऐ। बे-शुमार घटनां न जिन्दे राहें इस हरदिल-अज़ीज नेता दी सेवाएं गी बिस्तारे कन्नै हस्सेआ जाई सकदा ऐ। बो ओदे करियै मजमून लम्मा होई जाग, कन्ने ए जे जम्मू नवासी इनें गी बड़ी खरी चाल्ली जानदे बी हैन। डा. गुप्ता दियां सेवां छड़िया समाजी, राजनीतिक, सांस्कृतिक ते साहित्यिक गै नेई सियां, अक्खियें दे रोगें दे माहिर होने करी बी उंदिया सेवां बसारियां नेई जाई सकदियां। एदे लावा पैह्‌ले ‘गुप्ता” ते मगरा ‘इन्कलाब’ साप्ताहिक दे राहें उनें बतौर पत्रकार जेह्‌ड़ियां सेवां प्रदान कीतियां ओ बी बसारने जोग नेई। जिस चाल्ली बी लुकाई दी सेवा होई सकदी ही उनें कीती ते कोई कसर बाकी नेई छोड़ी।